《腊月二十五日偶忆孟浩然白发催年老青阳逼岁》
宋代·舒岳祥

归梦涉远道，青山非故庐。
岁时筋力减，日夜鬓毛疏。
且免编民役，休论邸报除。
百年余二老，莫遣寸阴虚。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。